als_Latn dik_Latn sag_Latn
Edhe këtë vit muaji i Ramazanit i bie gjatë periudhës së verës dhe si rrjedhojë agjëruesit duhet të tregohen më të kujdesshëm në konsumimin e iftarit dhe syfyrit.
Specialistët kanë dhënë sugjerimet e mëposhtme për agjëruesit në mënyrë që të ndikohen sa më pak nga i nxehti:
– për një ushqyerje të mjaftueshme dhe të ekuilibruar duhen konsumuar tre vakte në ditë;
– syfyri duhet ngrënë patjetër, pasi deri në iftar janë 15-16 orë. Kjo ndikon në uljen e sheqerit në gjak në orët e hershme të ditës dhe në lodhjen më të shpejtë të personit;
– në të kundërt të kësaj situate, nëse ju do të kosnumoni ushqime të rënda në syfyr rritet rreziku i kthimit të tyre në ynydyra dhe shtimit në peshë;
– në syfyr mund të konsumoni produkte si qumësht, kos, djath, vezë, bukë me drithëra ose ndonjë supë të lehtë, gjellë me zarzavate e gatuar me vaj ulliri, sallatë etj.;
– personat të cilët i merr uria shpesh gjatë ditës mund të konsumojnë ushqime të cilat treten më ngadalë si fasule, thjerrza, pilaf. E mira do ishte të qëndrohej larg ushqimeve me kripë dhe brumërave.
Mos konsumoni shpejt dhe shumë ushqime përnjëherësh
Një pikë tjetër ku duhet patur kujdes janë dhe ushqimet e përgatitura për iftar dhe sasia e konsumimit të tyre. Në një tryezë iftari mund të gjeni 2-3 fishin e ushqimit të mjaftueshëm për një person. Para ardhjes së iftarit njeriu mund të ketë dëshirën e konsumimit të shumë ushqimeve për shkak të rënies së sheqerit në gjak. Gabimi më i madh që bëhet në iftar është konsumimi i menjëhershëm i një sasie të madhe ushqimesh. Truri e jep urdhrin e ngopjes 15-20 minuta pas ushqimit. Nëse ushqimi kosnumohet shpejt, atëherë kjo mund të ndikojë në prishjen e metabolizimit dhe në shëndoshjen e shpejtë të personit. Nxehtësia e trupit të njeriut rritet në varësi të nxehtësisë dhe lagështirës, dhe metabolizmi përpiqet t’i përshtatet këtij ritimi. Me rritjen e temperaturave shtohet djersitja dhe si rrjedhojë shtohet sasia e lëngjeve të humbura dhe mineraleve. Për këtë arsye mund të shfaqen probleme shëndetësore si të fikët, të përziera, marrje mendsh etj. Gjatë një dite duhen konsumuar të paktën 2 – 2.5 litra ujë. Krahas ujit, është mirë të konsumohen edhe lëngje të tjera si dhallë apo lëngje të freskëta frutash. Në rast të lëvizjeve të shumta gjatë kohës së nxehtë shtohet dhe mundësia e humbjes së lëngjeve dhe kriprave në trup.
Sugjerime
– tregohuni të kujdesshëm të ushqeheni në mënyrë të ekuilibruar dhe të mjaftueshme në Ramazan;
– në vend të konsumimit përnjëherësh të një porcioni të madh, përpiquni të konsumoni porcione të vogla çdo një orë pas iftarit;
– përpiquni të konsumoni dy ose tre vakte të tjera mes iftarit dhe syfyrit;
– mos i konsumoni shpejt ushqimet, përtypini ngadalë dhe mirë;
– mos e lini pa ngrënë syfyrin;
– në syfyr konsumoni ushqime të lehta si qumësht, vezë, djath, kos, bukë me drithëra, gjellë me zarzavate, supë;
– iftarin fillojeni me gjëra të lehta si një supë apo pak djath, ullinj, hurma. Pushoni 15-20 minuta dhe më pas konsumoni gjellën e dytë;
– në iftar konsumoni ëmbëlsira të lehta me qumësht në vend të ëmbëlsirave me sherbet;
– përpiquni të konsumoni shumë ujë edhe nëse nuk keni etje. Krahas ujit, pini lëngje si qumësht, dhallë, lëngje të freskëta frutash apo çajra bimorë;
– mos harroni se edhe mënyra e të gatuarit të ushqimeve është shumë e rëndësishme. Preferohen mënyrat e pjekjes, zgarës apo me avull;
– qëndroni larg produkteve të skuqura apo të tymosura;
– një ecje e shkurtër 1-2 orë pas iftarit do t’ju ndihmojë në tretjen e ushqimit;
– konsumoni lëngje për të shmangur rrezikun e kapsllëkut;
– mund të zgjidhni edhe ushqime të pasura me fibra, ndërsa mes vakteve konsumoni fruta të thata, arra, lajthi, bajame. /Start/Aisa Kokiçi/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn